Λέων Σκούλι Λογοθετίδης

O Λέων Σκούλι Λογοθέτιδης (1853, Πιάτρα Νέαμτς, Ηγεμονία της Μολδαβίας - 1912, Ιάσιο, Βασίλειο της Ρουμανίας)Ionel Maftei, Personalități ieșene: Omagiu, Vol. 2, Comitetul de cultură și educație socialistă al județului Iași, 1975, σελ. 241. ήταν Ρουμάνος πολιτικός (μέλος της Βουλής των Αντιπροσώπων),Mihai Sorin Rădulescu, "Genealogii - Sculy-Logothetides", Ziarul financiar - Ziarul de Duminică, 28 Ιουλίου 2006. χειρουργός, καθηγητής στην Ιατρική Σχολή του Ιασίου και ένας από τους ιδρυτές της χειρουργικής σχολής του Ιασίου. Ήταν Ελληνικής καταγωγής.

 Βιογραφία 
Ο Λέων Λογοθετίδης γεννήθηκε το 1853 στη Πιάτρα Νέαμτς και η καταγωγή του ήταν ελληνική, ο πατέρας του ήταν χαμηλόβαθμος βογιάρος και η μητέρα του λεγόταν Καλλιόπη. Είχε έναν αδελφό, τον Βασίλε Σκούλι (1844–1918), δικηγόρο, βουλευτή και γερουσιαστή, παντρεμένο με τη Σοφία Εξάρχου, και μια αδελφή, την Κλεοπάτρα.

Φοίτησε σε λύκειο του Παρισιού και σπούδασε στις Ιατρικές Σχολές του Πανεπιστημίου του Μονπελιέ και του Πανεπιστημίου του Παρισιού.N. Angelescu, E. Popa, "Écoles chirurgicales roumaines de tradition française", e-mémoires de l'Académie Nationale de Chirurgie, 2007, 6(3): σελ. 23-30. Αποκτώντας διδακτορικό στην ιατρική και τη χειρουργική το 1879, επέστρεψε στο Ιάσιο και, την ίδια χρονιά, διορίστηκε Αναπληρωτής Καθηγητής ανατομίας και ιστολογίας στη νεοσύστατη Ιατρική Σχολή.

Ο Λογοθετίδης εκπαιδεύτηκε ως χειρουργός στην κλινική του Λουδοβίκου Ρας του πρεσβυτέρου. Διορίστηκε καθηγητής χειρουργικής το 1881 και ήταν ο πρώτος κοσμήτορας της Ιατρικής Σχολής του Ιασίου την περίοδο 1879–1881.Anuarul Universității Mihăilene Iași 1895–1896 , Editura Universității Mihăilene, Ιάσιο, 1897, σελ. 53; στο σαιτ του πανεπιστημίου του Αλέξανδρου Ιωάννη Κούζα. Ως οργανωτής της υγειονομικής περίθαλψης, οι προσπάθειές του οδήγησαν στη δημιουργία μιας δεύτερης χειρουργικής υπηρεσίας στο Ιάσιο, η οποία λειτούργησε για τη χειρουργική θεραπεία κοιλιακών, θωρακοπνευμονικών και νευροχειρουργικών παθήσεων.N. Angelescu, A. Dima, "Personalități chirurgicale ieșene", Jurnalul de Chirurgie, Ιάσιο, 2006, Vol. II, Nr. 4, σελ. 424–428. Ο Λογοθετίδης ήταν ο πρώτος που εφάρμοσε στη Ρουμανία, από τον Δεκέμβριο του 1904 έως τον Ιανουάριο του 1905, την πνευμονική αποφλοίωση για χρόνιο υπεζωκοτικό εμπύημα.S. Vasiliu, Şt. Georgescu, "Contribuţii la istoricul decorticării pulmonare", Jurnalul de Chirurgie, Ιάσιο, 2006, Vol. II, Nr. 3 , σελ. 332-335.

Εισάγοντας την ασηψία και την αντισηψία, την αποστείρωση του εξοπλισμού και τη χρήση αποστειρωμένου νερού για το πλύσιμο των χεριών στην χειρουργική του υπηρεσία, ο Λογοθετίδης ήταν από τους πρώτους που εφάρμοσαν την ακτινολογία στη Ρουμανία, εγκαθιστώντας μια διαγνωστική μονάδα στο Νοσοκομείο Άγιος Σπυρίδωνας του Ιασίου.E. Târcoveanu, "Leon Sculy", in Ctitorii prestigiului: 125 de ani de învățământ medical superior la Iași, Eugen Târcoveanu (ed.), Constantin Romanescu (ed.), Mihai Liţu (ed.), Ιάσιο, Editura Gr. T. Popa, 2004, σελ. 75-76. Υπό την καθοδήγηση του εκπαιδεύτηκαν πολλές προσωπικότητες της ρουμανικής χειρουργικής σχολής.

Πέθανε το 1912 στο Ιάσιο σε ηλικία 58 η 59 ετών.

 Παραπομπές 

Κατηγορία:Ρουμάνοι ιατροί
Κατηγορία:Χειρουργοί
Κατηγορία:Ρουμάνοι εκπαιδευτικοί
Κατηγορία:Ρουμάνοι πολιτικοί
Κατηγορία:Ρουμάνοι ελληνικής καταγωγής